Решение на Общия съд (осми състав) от 25 октомври 2018 г. — Aldo Supermarkets/EUIPO — Aldi Einkauf (ALDI)
(Дело T‑359/17)
„Марка на Европейския съюз — Производство по възражение — Заявка за словна марка на Европейския съюз „ALDI“ — По-ранна национална фигуративна марка „ALDO“ — Относително основание за отказ — Условия за допустимост на възражението — Правило 15 от Регламент (ЕО) № 2868/95 (понастоящем член 2 от Делегиран регламент (ЕС) 2018/625) — Условия за изображението на по-ранната марка — Правило 19 от Регламент № 2868/95 (понастоящем член 7 от Делегиран регламент 2018/625) — Недоказаност на реалното използване на по-ранната марка — Член 42 от Регламент (ЕО) № 207/2009 (понастоящем член 47 от Регламент (ЕС) 2017/1001)“
1.      Марка на Европейския съюз — Съображения на трети лица и възражение — Факти, доказателства и съображения в подкрепа на възражението — Доказване на съществуването, валидността и обхвата на защита на по-ранна регистрирана марка — Телеологично тълкуване — Достатъчност на удостоверението за регистрация като доказателство — Условия
(член 1, правило 19, параграф 2 от Регламент № 2868/95 на Комисията)
(вж. т. 37 и 38)
2.      Марка на Европейския съюз — Производство по обжалване — Жалба срещу решение на отдела по споровете на Службата — Разглеждане от апелативния състав — Обхват — Факти и доказателства, които не са посочени в подкрепа на възражението в определения за целта срок — Вземане предвид — Правомощие за преценка на апелативния състав — Нови доказателства — Изключване
(член 1, правило 19, параграф 2, буква а), подточка ii) и параграф 3 от Регламент № 2868/95 на Комисията)
(вж. т. 50 и 69)
3.      Марка на Европейския съюз — Съображения на трети лица и възражение — Разглеждане на възражението — Непредставяне на превода на удостоверението за регистрация на по-ранната марка — Задължение на Службата да уведоми подателя на възражението — Липса
(член 1, правило 19 от Регламент № 2868/95 на Комисията)
(вж. т. 68)
Предмет
Жалба срещу решението на четвърти апелативен състав на EUIPO от 29 март 2017 г. (преписка R 976/2016‑4) постановено в производство по възражение със страни Aldo Supermarkets и Aldi Einkauf
Диспозитив
1)
Отхвърля жалбата.
2)
Осъжда Aldo Supermarkets да заплати съдебните разноски.